Ingrid Olava

Ingrid Olava Brænd Eriksen (født 1981) er en norsk musiker, sanger og skuespiller.

 Oppvekst 
Hun vokste opp på Lillehammer der hun begynte å leke med å spille på et piano i naboens kjeller.OsloPuls: Stjerneklar , presentert 25. januar 2008 Hun fortsatte med å spille med det lokale Ten Sing, for så å bli fast deltaker på rockekafeen Felix på Lillehammer. Hun var også med i NRK-serien Det tredje tegnet da hun var 21 år.VG: Følelsene er i alarmberedskap, presentert 29. januar 2008 Hun jobbet også i en periode i Radio Nova, studentradioen i Oslo.

 Musikkarrière 
Hun var 20 år gammel før hun begynte å synge på alvor. Hennes aller første konsert var på en ungdomsleir på Utøya. Hun debuterte på plate som duettpartner til Vidar Vang på låten «Highways of My Mind»  på Vidar Vang & The Northern Men sin plate Stand Up Straight høsten 2004. Hun spilte også oppvarming for Vidar Vang & The Northern Men på John Dee 18. november 2004. Olava forteller: «Jeg er ganske sjenert, har aldri bedt om å bli booket, alltid invitert. Vidar spurte meg om jeg kunne spille noen låter, men jeg hadde ikke så mange. 'Hvor mange vil du jeg skal spille? ' 'Fem-seks stykker,' var svaret. Det var omtrent det jeg hadde, så jeg dro hjem og skrev ferdig den sjette like før konserten».

I løpet av sommeren 2006 spilte Brænd Eriksen på blant annet Quartfestivalen, Slottsfjellfestival, Træna og KlubbØyaGoldstar Music: Ingrid Olava  og fikk gode kritikker ved flere av sine konserter.Rana Blad: Ingrid Olava, presentert 9. juli 2006 Høsten 2006 var Sivert Høyem og Frode Jacobsen fra Madrugada på en av hennes konserter i Oslo. Kjennskapet endte med at hun deltok på en to måneders turné som oppvarmingsartist for Høyem.NRK Nordland: Platedebut med nordnorsk hjelp, 19. februar 2008

Hun har også vært med i bandet Shit City, men sluttet der i 2007.Musikknyheter: Ingrid Olava slutter i Shit City, presentert 3. oktober 2007 Videre har hun akkompagnert og koret for flere andre norske artister, blant andre Sivert Høyem, El Cuero og Madrugada.Musikkguiden: Ingrid Olava (Ingrid Olava Brænd Eriksen) 

Sommeren 2008 spilte hun på Hovefestivalen og Trænafestivalen, og til sist på Øyafestivalenhttp://oslopuls.no/musikk/article2583959.ece Anmeldelse av Ingrid Olavas konsert på Øya 2008 der hun overrasket med sin tolkning av Leonard Cohens klassiker «Take This Waltz».

 Platekontrakt 
Etter at plateselskapet EMI Music Norway hadde hørt henne på en konsert, inviterte de Brænd Eriksen til et studio med et gigantisk flygel. Hun fikk beskjed om å spille. Det endte med kontrakt og albumet Juliet's Wishes, med Frode Jacobsen som produsent.OsloPuls: Magi uten merkelapp , presentert 15. januar 2008 For albumet ble hun nominert i tre klasser til Spellemannprisen 2008: kvinnelig artist, årets nykommer og årets populærkomponist, den siste for låten «Back to Love».

Singelen «Only Just Begun» ble første gang spilt på by:Larm i 2007 og fikk strålende kritikker både av publikum og kritikere. Ifølge henne selv er «Only Just Begun» basert på «Ballad of Bonnie and Clyde».

I 2008 spilte hun inn en versjon av Joachim Nielsen-låten «Her kommer vinteren». Alle inntekter fra salget av låten gikk uavkortet til Regnskogfondet. Låten er blitt streamet over tre hundre og femti tusen ganger på P3s nettsider og YouTube per 1. september 2009. Den 4. september inngikk hun en lisensavtale med Universal Music Norway om utgivelse av sitt neste album.NTB Platen, med tittelen The Guest, ble utgitt den 15. februar 2010. For albumet fikk hun Spellemannprisen 2010 i klassen kvinnelig artist. Hun ble dessuten nominert i klassene tekstforfatter og populærkomponist. Under by:Larm 2010 ble hun tildelt Statoil-stipendet på 800 000 kr. 

I september 2012 annonserte hun på sin Facebookside at innspillingen av hennes tredje studioalbum var nært forstående.Ingrid Olavas Facebook-side. Det musikalske og kreative hadde løsnet, hjulpet av møtet med den engelske produsenten David Kosten, mest kjent for å jobbe med artisten Bat For Lashes. I et intervju med Aftenposten i juli 2013 annonserte hun at resultatet av samarbeidet, albumet Summer House, skulle lanseres 6. september 2013. For albumet ble hun nominert til Spellemannprisen 2013 i klassen popsolist.

Den 10. november 2017 ble Ingrid Olavas fjerde album HEKT utgitt på digitale plattformer. Den 16. mars 2018 utga Ingrid Olava og Andreas Ulvo sitt musikalske samarbeid, studioalbumet Innlandet. For sitt sjette album, Blomster og post, fikk hun Spellemannprisen 2023 i klassen viser og visepop og var også nominert i klassen årets tekstforfatter.

 Diskografi 
 Album 
 2008: Juliet's Wishes 
 2010: The Guest
 2013: Summer House
 2017: HEKT
 2018: Innlandet, SoundCanBeSeen – med Andreas Ulvo
 2023: Blomster og post

 Singler 
 «Only Just Begun» – 2007, i salg fra 4. februar 2008
 «Warrior Song» – 2009, i salg fra 5. oktober 2009
 «Black Box» - 2013, i salg fra 1. mars 2013
 «Jackie Kennedy» - 2013, i salg fra 26. april 2013

 Andres plater 
Ingrid Olava har deltatt på disse platene for andre artister:
 2004: Stand Up Straight – Vidar Vang & The Northern Men (vokal, kor)
 2006: In Glorious Mono –  Diverse artister – også tekstforfatter
 2006: Exiles – Sivert Høyem (kor)
 2007: Animated People's Republic – Lukas Kasha (vokal)
 2007: El Cuero – El Cuero (vokal)
 2007: Madrugada – Madrugada (kor)
 2008: A Glimmer of Hope – El Cuero (vokal)
 2010: Hjernen er alene i Operaen – deLillos (kor, piano)
 2013: Justice for Hillsborough – Kampen for rettferdighet fortsetter (samlealbum) – diverse artister (vokal)

 Skuespillerkarriere 
 2011 – Oslo, 31. august
 2012 – Varg Veum – Kalde hjerterVarg Veum: Kalde Hjerter
 2014 -- LilyhammerSpiller i Flamingo Bar på slutten av episode 8, sesong 1.
 2016 – Ambulanse
 2017 – The Rules for Everything
2017 – Moth: Møll
2018 – Harajuku

 Se også 
 Shit City

 Referanser 

 Eksterne lenker 





Kategori:Norske sangere
Kategori:Personer fra Lillehammer kommune
Kategori:Vinnere av Spellemannprisen i klassen viser
Kategori:Vinnere av Spellemannprisen
Kategori:Vinnere av Spellemannprisen i klassen kvinnelig artist